कानपुर. कल्याणपुर थानाक्षेत्र के रावतपुर में मुर्गे के विवाद में एक मासूम की गला रेतकर हत्या कर दी गई। बुधवार देर रात अर्मापुर के जंगल में उसका शव पड़ा मिला। इसके बाद गुस्साए परिजनों ने लोगों के साथ मिलकर आरोपी के घर में जमकर तोड़फोड़ की।
जानकारी के मुताबिक, रावतपुर चौकी के सुल्तानपुरवा गली में रहने वाले 16 साल के सरफराज का उसके पड़ोसी मो. शमीम के बेटे अर्श खां (9) से मुर्गे को लेकर तीन दिन पहले विवाद हो गया था। उस वक्त लोगों के बीच-बचाव करने पर मामला शांत हो गया था, लेकिन बीती शाम करीब सात बजे सरफराज बहाने से अर्श को बाजार ले गया। जब देर रात तक अर्श घर नहीं लौटा तो परिजनों ने उसकी खोजबीन शुरू की। मासूम के घरवालों ने पुलिस को उसके गायब होने की सूचना दी।
आरोपी के घर की तोड़फोड़
इसके थोड़ी देर बाद पुलिस को जानकारी मिली कि अर्मापुर के जंगल में एक बच्चे का शव मिला है। उसकी शिनाख्त अर्श के रूप में हुई। मौत की खबर मिलते ही परिजनों ने हंगामा करना शुरू कर दिया और सरफराज के घर पहुंचकर तोड़फोड़ की। फिलहाल, सरफराज के खिलाफ मामला दर्ज कर उसे हिरासत में ले लिया है।
hin_Deva hin_Deva hin_Deva hin_Deva